UNPROFOR

Pasukan Perlindungan Pertubuhan Bangsa Bersatu (UNPROFOR) adalalh pasukan pengaman Pertubuhan Bangsa Bersatu pertama di Croatia dan Bosnia dan Herzegovina semasa Perang Yugoslavia. Pasukan ini telah dibentuk pada bulan Februari 1992 dan mandatnya berakhir pada bulan Mac 1995, dengan misi pengaman dibentuk semula menjadi tiga buah pasukan yang berlainan iaitu Operasi Aturgerak Pencegahan Pertubuhan Bangsa Bersatu (UNPREDEP) di Makedonia, Operasi Mengembalikan Keyakinan Pertubuhan Bangsa Bersatu di Croatia (UNCRO) di Croatia, serta operasi UNPROFOR yang disusun semula di Bosnia dan Herzegovina sehingga ia digantikan dengan misi-misi NATO dan Kesatuan Eropah pada bulan Disember 1995.

Anggota 
UNPROFOR terdiri daripada hampir 39,000 anggota. Ia dianggotai oleh tentera daripada Argentina, Australia, Bangladesh, Belgium, Brazil, Kanada, Colombia, Republik Czech, Denmark, Mesir, Estonia, Finland, Perancis, Jerman, Ghana, India, Ireland, Itali, Jordan, Kenya, Lithuania, Luxembourg, Malaysia, Nepal, Belanda, New Zealand, Nigeria, Norway, Pakistan, Poland, Portugal, Rusia, Republik Slovakia, Sepanyol, Sweden, Switzerland, Tunisia, Turki, Ukraine, United Kingdom dan Amerika Syarikat. Berdasarkan PBB, pasukan ini kehilangan 167 anggota terkorban semasa menjalankan mandat ini. Daripada jumlah yang meninggal dunia, tiga orang adalah pemerhati ketenteraan, 159 orang angota-anggota tentera lain, seorang anggota polis awam, dua orang kakitangan awam antarabangsa dan dua orang kakitangan tempatan.

Komander UNPROFOR adalah:
Leftenan-Jeneral Satish Nambiar (India), bermula Mac 1992 hingga Mac 1993
Leftenan-Jeneral Lars-Eric Wahlgren (Sweden), bermula Mac 1993 hingga Jun 1993
Jeneral Jean Cot (Perancis), bermula Jun 1993 hingga Mac 1994
Jeneral Bertrand de Sauville de La Presle (Perancis), bermula Mac 1994 hingga Mac 1995
Jeneral Bernard Janvier (Perancis), bermula Mac 1995 hingga Januari 1996

Pegawai terkenal:
Mejar-Jeneral Lewis MacKenzie (Kanada) Sektor Sarajevo 1992
Jeneral Philippe Morillon (Perancis) bermula Oktober 1992 hingga Julai 1993
Leftenan-Jeneral Francis Briquemont (Belgium) bermula 12 Julai 1993 hingga 24 Januari 1994
Leftenan-Jeneral Sir Michael Rose (United Kingdom) bermula 24 Januari 1994 hingga 25 Februari 1995
Leftenan-Jeneral Rupert Smith (United Kingdom) bermula 25 Februari 1995

Lihat juga
IFOR
SFOR
Kosovo Force
EUFOR Althea

Rujukan

Pautan luar
UNPROFOR official page
UNPROFOR Dane veterans page
Dutchbat 1 Netherlands
Proceedings of the International Criminal Tribunal for the Former Yugoslavia. Testimony by Lieutenant Colonel Bryan Watters
UN Protection Force (Yugoslavia) Medal awarded for 90 days' service in the Mission.
Bosnia: a frustrating mission 
Audition du général Philippe MORILLON, commandant de la FORPRONU (octobre 1992-juillet 1993), commandant de la Force d'action rapide (1994–1996)
Audition du général Jean COT, commandant de la FORPRONU
General Philippe Morillon, Paroles de soldat, Balland, 1996
General Philippe Morillon, Croire et oser, chronique de Sarajevo, Grasset, 1993
Chief Logistics Officer UNPROFOR 1995 Abbas Ali Khan

Operasi PBB di bekas Yugoslavia
Unit dan formasi ketenteraan dalam Perang Bosnia
743